armvectores/hy_wikipedia_2023 huggingface dataset:
Ռակի (գյուղ, Կոնոտոպի շրջան)

Ռակի (ուկրաիներեն՝ Раки), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Ռակի գյուղում բնակվում էր 276 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոնի (Էնայի գավառ)

Բոնի (ֆր.՝ Bony), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Բոեն ան Վերմանդուա կանտոնայի կազմի մեջ։ Կոմունայի շրջանը՝ Սեն Կանտեն ։
INSEE կոդը՝ 02100.


== Բնակչություն ==
2010 թվականին բնակչությունը կազմել է 135 մարդ։


== Տնտեսություն ==
2010 թվականի տվյալներով 90 աշխատունակ տարիքի մարդկանցից (15-64 տարեկան) 63-ը տնտեսապես ակտիվ էին, 27-ը անգործունակ (Ակտիվության ցուցանիշը — 70,0 %, 1999 թվականին եղել է՝ 60,5 %)։ 63 աշխատունակ բնակիչներից 48-ը աշխատում էին (29 տղամարդ և 19 կին), անաշխատանք էին 15-ը (8 տղամարդ և 7 կին)։ 27 անգործունակ մարդկանցից 7-ը ուսաանողներ են և աշակերտներ, 6-ը թոշակառու, մնացած 14-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բոնի (ֆր.)
Ուրսուլա ֆոն դեր Լեյեն

Ուրսուլա ֆոն դեր Լեյեն (գերմ.՝ Ursula von der Leyen, հոկտեմբերի 8, 1958(1958-10-08)[…], Իքսել, Բրյուսել, Բելգիա), գերմանացի քաղաքական գործիչ, 2013 թվականից՝ Գերմանիայի Դաշնային Հանրապետության պաշտպանության նախարար։ Ուրսուլա ֆոն դեր Լեյենը Գերմանիայի պատմության մեջ եղել է առաջին կին պաշտպանության նախարարը։ Ուրսուլա ֆոն դեր Լեյենը ծնվել է 1958 թվականին Գերմանիայի հարևան Բելգիա պետությունում՝ Բրյուսել քաղաքում։ Ըստ Գերմանիայում անցկացվող հարցումների տվյալների Գերմանիայի կանցլեր Անգելա Մերկելը և նա եղել են ժողովրդի համակրանքը վայելող կին քաղաքական գործիչները։


== Ծանոթագրություններ ==
Հայաստանի անկախության տոն

Հայաստանի անկախության տոն, Հայաստանի պետական և ազգային տոներից մեկը։ Անկախության տոնը Հայաստանում նշվում է ամեն տարի սեպտեմբերի 21-ին։


== Պատմություն ==
1990 թվականի օգոստոսի 23-ին Հայաստանի գերագույն խորհուրդը ընդունել է Հայաստանի անկախության հռչակագիրը, որտեղ նշված էր, որ ՀԽՍՀ-ն կազմալուծվում է և ձևավորվում է նոր պետություն՝ Հայաստանի Հանրապետությունը։ 1991 թվականի սեպտեմբերի 21-ին հայ ժողովուրդը անկախության հանրաքվեի ժամանակ կողմ է քվեարկել ԽՍՀՄ կազմից դուրս գալու օգտին։ 1991 թվականի նոյեմբերին Լևոն Տեր-Պետրոսյանը ընտրվել է ՀՀ առաջին նախագահ։ Հայաստանը լիակատար անկախություն է ձեռք բերել նույն տարվա դեկտեմբերի 26-ին՝ ԽՍՀՄ կազմալուծման արդյունքում։


== Տոնակատարություններ ==
Յուրաքանչյուր տարի մայրաքաղաք Երևանում և Հայաստանի բոլոր քաղաքներում սեպտեմբերի 21-ին կազմակերպվում են տոնական միջոցառումներ, իսկ յուրաքանչյուր հինգ տարին մեկ Երևանի Հանրապետության հրապարակում կազմակերպվում է ռազմական շքերթ։


=== Անկախության տոնի ռազմական շքերթ ===
Երևանում Անկախության տոնին նվիրված ռազմական շքերթներ կազմակերպվել են 1992, 1996, 1999, 2006, 2011 և 2016 թվականներին, իսկ 2026 թվականին նախատեսվում է նաև զորահանդես։ 2021 թվականին անկախության 30-ամյակի առթիվ Հանրապետության հրապարակում շքերթի փոխարեն համերգ է տեղի ունեցել։


==== 1996 ====
1996 թվականին տեղի է ունեցել ՀՀ անկախության հինգերորդ տարեդարձին նվիրված ռազմական շքերթ։


==== 1999 ====
1999 թվականին տեղի է ունեցել ՀՀ անկախության ութերորդ տարեդարձին նվիրված ռազմական շքերթ։ Ռազմական շքերթը գլխավորել է գեներալ մայոր Մանվել Գրիգորյանը, իսկ զորահանդեսը ընդունել է գեներալ լեյտենանտ Վաղարշակ Հարությունյանը։


==== 2006 ====
2006 թվականին տեղի է ունեցել ՀՀ անկախության տասնհինգերորդ տարեդարձին նվիրված զորահանդես։ Զորահանդեսը ղեկավարել է պաշտպանության նախարար Սերժ Սարգսյանը՝ շնորհավորելով զորահանդեսի մասնակիցներին ՀՀ անկախության տարեդարձի առթիվ։


==== 2011 ====
2011 թվականին տեղի է ունեցել Հայաստանի անկախության քսաներորդ տարեդարձին նվիրված զորահանդես։ Զորահանդեսը ընդունել է պաշտպանության նախարար Սեյրան Օհանյանը, իսկ զորահանդեսը գլխավորել է ԶՈւ Գլխավոր շտաբի պետ, գեներալ գնդապետ Յուրի Խաչատուրովը։ Հայաստանում Ռուսական 102-րդ ռազմաբազայի զորախումբը առաջին անգամ մասնակցել է Հայաստանի անկախությանը նվիրված զորահանդեսին։ Ռազմական ոստիկանության, Խաղաղապահ բրիգադի, ԱԱԾ
Սահմանապահ զորքերի ուժերը և Արցախի Հանրապետության Պաշտպանության բանակի վետերանները նույնպես մասնակցել են զորահանդեսին։


==== 2016 ====
2016 թվականին տեղի է ունեցել Հայաստանի անկախության քսանհինգերորդ տարեդարձին նվիրված զորահանդես, որը իր մասշտաբներով եղել է ամենախոշորը՝ Հայաստանի պատմության մեջ։ Զորահանդեսը ղեկավարել է 4-րդ բանակային կորպուսի հրամանատար, գեներալ մայոր Անդրանիկ Մակարյանը։ Ավելի քան 350, 000 մարդ ուղիղ եթերով դիտել է զորահանդեսը։ Զորահանդեսին մասնակցել են Գյումրիի Ռուսական 102-րդ ռազմաբազայի զորախումբը, ինչպես նաև ԱՄՆ-ի, Գերմանիայի, Իտալիայի, Լեհաստանի և Հունաստանի զինծառայողներից բաղկացած միջազգային խաղաղապահ բրիգադի զինծառայողները։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Տես նաև ==
Հայաստանի տոների և հիշատակի օրերի ցանկ
Իվաչևո (գյուղ, Դյուտյուլինսկի շրջան)

Անվան այլ կիրառումների համար տե՛ս՝ ԻվաչևոԻվաչևո (ռուս.՝ Ивачево, բաշկիրերեն՝ Ивачев), գյուղ Ռուսաստանի, Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 567 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղուրան (2968)

Ղուրան (2968), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2968 թվի տակ։ Ձեռագիրը գրվել է 1848 թվականին Մնացական Հովհաննիսյան Հարությունյանց գրիչի կողմից Շուշիում։ Ստացողը եղել է Սարգիս Ջալալյանցը։ Գրված է թղթի վրա, որը ունի 21x17,3 չափս։ Ձեռագիրը կազմված է 238 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ գրչի՝ 236ա։


== Բովանդակություն ==
նաև՝ Պայմանագիր Մահմետի ընդ հայոց։


== Ծանոթագրություններ ==
Նիժնի Նովգորոդի մարզ

Նիժնի Նովգորոդի մարզ (ռուս.՝ Нижегородская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Նիժնի Նովգորոդ քաղաքը։
Սահմանակից է հյուսիս-արևմուտքում Կոստրոմայի, հյուսիս-արևելքում՝ Կիրովի մարզերի հետ, արևելքում՝ Մարի Էլ և Չուվաշիա հանրապետությունների հետ, հարավում Մորդովիա հանրապետության, հարավ-արևմուտքում Ռյազանի մարզի, իսկ արևմուտքում Վլադիմիրի և Իվանովոյի մարզերի հետ։


== Ծանոթագրություններ ==


== Արտաքին հղումներ ==
Նիժնի Նովգորոդի մարզի պաշտոնական կայք Archived 2015-11-13 at the Wayback Machine.
(20531) Սթիվբաբկոկ

(20531) Սթիվբաբկոկ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20531) Սթիվբաբկոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իորդանեշտի

Իորդանեշտի (ուկրաիներեն՝ Йорданешти), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Իորդանեշտի գյուղում բնակվում էր 2 263 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1950)

Ժողովածու (1950), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1950 թվի տակ։ Ձեռագիրը գրվել է 16-րդ դարում Գրիգոր գրիչի կողմից։Ստացողը եղել է Սարգիս վարդապետը։ Գրված է թղթի վրա, որը ունի 25x18,8 չափս։ Ձեռագիրը կազմված է 217 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Կազմը` կաշեպատ տախտակ լուսանցազարդ, աստառը՝ կանաչ մետաքս։ Հիշատակարաններ գրչի` 205բ, հետագայի 211ա (1763 թվական), 1ա (1764 թվական)։


== Բովանդակություն ==
Քարոզգիրք։
Մատթ. Ջուղայեցւոյ Յաղագս Վեցօրէից։
Վարդ. Արևելցւոյ Մեկնութիւն Դանիէլի։
Վասն կերպի խոստովանութեան։


== Ծանոթագրություններ ==
Վերդելանդիա

Վերդելանդիա (պորտ.՝ Verdelândia), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 7744 մարդ՝ 2006 թվականի տվյալներով։ Գրավում է 1 451,856 կմ2 տարածք։ Բնակչության խտությունը կազմում է՝ 5,3 մարդ/կմ2։


== Պատմություն ==
Քաղաքը հիմնադրվել է 1997 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.063.979,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.749,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,602 (տվյալները ՄԱԿ-ի զարգացման ծրագրի)։
Մալայա Յուրոնգա

Մալայա Յուրոնգա (ռուս.՝ Малая Юронга), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լանգտոնի մրջյուն

Լանգտոնի մրջյունը երկչափ մի մեխանիզմ է պարզ կանոններով, բայց անսպասելի պահելաձևով։ Այն հայտնաբերվել է 1986 թվականին Քրիս Լանգտոնի կողմից և աշխատեցվում է սպիտակ և սև վադակներով քառակուսու վրա։


== Կանոններ ==

Վանդակները ներկված են կա՛մ սպիտակ, կա՛մ սև։ Մենք կամայականորեն համարում ենկ մեկ վանդակն որպես «մրջյուն»։ Մրջյունը կարող է շարժվել յուրաքանչյուր չորս ուղղությունով ամեն մի քայլի դեպքում։ Մրջյունը շարժվում է ստորև ներկայացված կանոններին համաձայն։

Սպիտակ վանդակի վրա, շրջվեք 90°-ով աջ, փոխեք վանդակի գույնը, շարժվեք առաջ մեկ վանդակով
Սև վանդակի վրա, շրջվեք 90°-ով ձախ, փոխեք վանդակի գույնը, շարժվեք առաջ մեկ վանդակովԼանգտոնի մրջյունը կարելի է նաև բնութագրել ինչպես բջջային ավտոմատ, որտեղ ցանցը հիմնականում սև և սպիտակ գունավորումներ ունի։ Այն քառակուսին, որտեղ գտնվում է մրջյունը ունի ութ տարբեր գույներից մեկը, որոնք նախատեսված են ծածկագրելու սև կամ սպիտակ վիճակը և մրջյունի ընթացիկ շարժման ուղղությունը։
Վարքագծի տեսակները
Այս պարզ կանոնները բերում են բարդ պահվածքի։ Բոլորը, մաթեմատիկ թե ոչ, գտնում է երեք վարքագծի տեսակ, սկսած ամբողջովին սպիտակ ցանցից։


== Պարզություն ==
Մի քանի հարյուրավոր քայլերից հետո նա ստեղծում է շատ պարզ մոդելներ, որոնք հիմնականում համաչափ են։


== Քաոս ==
Մի քանի հարյուրավոր քայլեր հետո, հայտնվում է մի մեծ անկանոն մոդել սև և սպիտակ քառակուսիներից։ Մրջյունը մոտ 10.000 քայլ շարժվում է պատահական ուղղությունով։


== Անսպասելի կարգ ==
Մրջյունը սկսում է կառուցել մի «մայրուղու» մոդել 104 կրկնված քայլերից։ Բոլոր սահմանափակ սկզբնական փորձարկված կոմբինացիաները ի վերջո զուգամիտում են միևնույն կրկնվող մոդելին, ենթադրելով որ «մայրուղին» Լանգտոնի մրջյունի մագնիսն է, բայց ոչ ոք չի կարող ապացուցել, որ սա ճիշտ է բոլոր սկզբանական կոնֆիգուրացիաների համար։ Հայտնի է միայն, որ մրջյունի հետագիծը միշտ անվերջ է։ Սա հայտնի է ինչպես Քոեն-Քունգի թեորեմ։


== Ունիվերսալություն ==
2000 թվականին, Գաջարդոն ի ցույց դրեց մի կառույց, որը հաշվում է յուրաքանչյուր Բուլեան օղակ, օգտագործելով Լանգտոնի մրջյունի հետագիծը։ Սա նշանակում է, որ «մրջյունը» ընդունակ է ունիվերսալ հաշվման։

Որոշ օրինակներ։
		
		
		
		
		
		


== Նաև ==
Լանգտոնի հանգույց
Պատերոնի որդերը
Turmites
Կոնվեի կյանքը


== Արտաքին հղումներ ==
Online demonstration of Langton's ant
Chris Langton demonstrating multiple ants interacting in a "Colony"
Generalized Ants
An Online Interactive Example Archived 2014-06-27 at the Wayback Machine.
JavaScript Demonstration Archived 2011-02-25 at the Wayback Machine.
Java applet with multiple colours and programmable ants Archived 2003-04-17 at the Wayback Machine.
Langton's ant in 3-D (examples and small demo program)
Mathematical Recreations column Archived 2016-03-03 at the Wayback Machine. by Ian Stewart using Langton's Ant as a metaphor for a Theory of everything. Contains the proof that Langton's ant is unbounded.
Java applet on several grids and editable graphs, it shows how the ant can compute logical gates
Programming Langton's ants in Python using Pygame.
A video demo of different multiple-color Langton's Ants
Golly script for generating rules in the multiple color extension of Langton's ant Archived 2016-03-03 at the Wayback Machine.
Մինդիշևո

Մինդիշևո (ռուս.՝ Миндишево, բաշկիրերեն՝ Миндеш), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 316 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլեդիո

Էլեդիո (հուն․՝ Ελεδιώ), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 22 մարդ։ Տեղակայված է Աքսիլու գյուղից 1 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==
Սպիտակ գիշերներ (ֆիլմ)

«Սպիտակ գիշերներ» (իտալերեն՝ Le notti bianche), հայտնի ռեժիսոր Լուկինո Վիսկոնտիի մելոդրաման, որը նկարահանվել է Ֆյոդոր Դոստոեվսկու համանուն վեպի հիման վրա։ Գլախավոր դերերում են Մարիա Շելլը և Մարչելո Մաստրոյանին։ 1957 թվականին Վենետիկի կինոփառատոնին ստացել է «Արծաթե առյուծ» մրցանակը լավագույն ռեժիսուրայի համար։


== Սյուժե ==
Ֆիլմի իրադարձությունները կատարվում են հետպատերազմյան Իտալիայում։ Միայնակ տղամարդ Մարիոն՝ Մարչելո Մաստրոյանի, գիշերներ շարունակ հանդիպում էր Նատալյայի՝ Մարիա Շելլ, հետ Լիվոռնոյի փողոցներում, ով արդեն մեկ տարի շարունակ սպասում է անհետացած ամուսնուն՝ Ժան Մարեն։ Վերջինը իր հերթին խոստացել էր վերադառնալ։


== Դերասաններ ==
Մարիա Շելլ — Նատալյա
Մարչելո Մաստրոյանի — Մարիո
Ժան Մարե — Տենանտ
Մառչելլա Ռովենա — պանսիոնատի տանտիրուհի
Մարիո Դզանոլի — սպասավորուհի
Կլարա Կալամայի — անբարոյական


== Մրցանակներ և նոմինացիաներ ==


=== Մրցանակներ ===
1957 — Վենետիկի կինոփառատոն
«Արծաթե առյուծ» — Լուկինո Վիսկոնտի
1958 — Իտալիայի կինոժուռնալիստիկայի միության մրցանակ
Լավագույն դերասան — Մարչելո Մաստրոյանի
Նկարչի լավագույն աշխատանք — Մարի Կյուրի, Մարիո Գառբուլյա
Լավագույն երաժշտություն — Նինո Ռոտա


=== Նոմինացիաներ ===
1957 — Վենետիկի կինոփառատոն
«Ոսկե սառույց» — Լուկինո Վիսկոնտի


== Ծանոթագրություններ ==


== Արտաքին հղումներ ==
««Սպիտակ գիշերներ»»(անգլ.) ֆիլմը Allmovie կայքում:
Անբո

Անբո (ֆր.՝ Annebault), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 414 մարդ, բնակչության խտությունը` 74.73 մարդ/կմ²։ Բնակավայրը զբաղեցնում է 5.54 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևմուտք, Կան քաղաքից` 33 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 267 աշխատունակ (15-64 տարեկան) բնակիչ, որոնցից ակտիվ էին 200-ը, իսկ ոչ ակտիվները` 67։ Ակտիվության ցուցանիշը կազմում է 74,9 %։ 200 աշխատունակ մարդկանցից աշխատել է 186 անձ (91 տղամարդ և 95 կին)։ Գործազուրկ են եղել 14 անձ (9 տղամարդ և 5 կին)։ 67 անաշխատունակներից 21-ը եղել են աշակերտներ կամ ուսանողներ, 31-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վալյոր

Վալյոր (ֆր.՝ valeur, բառացի՝ արժեք), գեղանկարչության մեջ և գրաֆիկայում տոնի նրբերանգը, որն արտահայտում է (այլ նրբերանգների հարաբերակցությամբ) լույսի և ստվերի որոշակի քանակություն։ Գեղանկարչության մեջ կոլորիտի առնչությամբ «վալյոր» տերմինը գործածվում է տոնի նրբերանգներից յուրաքանչյուրը նշելու համար, որոնք գտնվում են օրինաչափ փոխկապակցության մեջ և որևէ գույնի սահմաններում տալիս են լույսի ու ստվերի հաջորդական աստիճանավորում։ Վալյորային աստիճանավորումների սիստեմատիկ կիրառումը (որը հատուկ է բազմաթիվ խոշոր կոլորիստ-գեղանկարիչների՝ Դ․ Վելասկեզի, Յան Վերմերի, Ժ․ Բ․ Շարդենի, Կ․ Կորոյի, Հ․ Կ․ Այվազովսկու, Վ․ Ի․ Սուրիկովի, Ի․ Լևիտանի և ուրիշների ստեղծագործությանը) հնարավորություն է ընձեռում առարկաները պատկերելու լուսաօդային միջավայրի հետ նրանց փոխկապակցության մեջ, հասնելու կոլորիտի մի առանձին խորության ու հարստության, գունային փոխհարաբերությունների ու անցումների նրբության։
Ըսփարթա

Ըսփարթա (թուրքերեն՝ Isparta), քաղաք Թուրքիայի հարավարևմտյան մասում, Ըսփարթայի մարզում, համանուն մարզի կենտրոնն է։ Բնակչությունը կազմում է մոտ 420 000 մարդ (2007 թվականի մարդահամարի տվյալներով)։ Բարձրությունը ծովի մակարդակից կազմում է 1035 մետր։ Քաղաքը հայտնի է վարդի յուղով և գորգերով։
Այն Անկարայի հատվածից դեպի միջերկրածովյան շրջան առաջին բնակավայրն է։ Քաղաքից հյուսիս գտնվում է Ֆավրիզ լեռը, որը ունի 2635 մետր բարձրություն։


== Պատմություն ==
Ըսփարթայի տարածաշրջանը բնակելի է եղել դեռևս խեթական ժամանակաշրջանում։ Այն եղել է Լիդիայի կազմում իսկ հետո գրավվել Ալեքսանդր Մակեդոնացու կողմից։
1203 թվականին սելջուկների կողմից գրավվելուց հետո, Ըսփարթան, մինչ 15-րդ դարի վերջը, եղել է Համիդօղլուների տիրապետության ներքո։ Այդ ժամանակ Ըսփարթան եղել է Լճային երկրամասի մայրաքաղաքը։
Սելջուկներից հետո քաղաքը դարձել է նոր ձևավորված Համիդ իշպանության մայրաքաղաք (1280—1391), որի վերջին կառավարիչը վաճառել է տարածքները 85 հազար ոսկեդրամով օսմանյան սուլթան Բայազիդ I-ին։
1381 թվականին Ըսփարթայի էմիրությունը արդեն իսկ անցել էր Օսմանյան կայսրության կազմը խաղաղ ճանապարհով։ Դրանից հետո Ըսփարթան կորցրեց իր քաղաքական նշանակությունը և դարձավ տարածաշրջանային խոշոր առևտրային և տրանսպորտային կենտրոն, որը հայտնի էր հատկապես իր գորգերով։
1912 թվականին քաղաքում բնակվում էին 51 100 թուրքեր և 6574 հույներ։
Մինչ 1923 թվականը քաղաքում եղել է խոշոր հունական համայնք։


== Տրանսպորտ ==
Քաղաքում կա ավտոկայարան (otogar), որտեղից ավտոբուսները շարժվում են դեպի Թուրքիայի խոշոր քաղաքներ՝ Ստամբուլ, Անկարա, Ադանա, Իզմիր, Անթալիա, Բուրսա, Բոդրում, Ալանիա, Վան, Տրապիզոն և այլն։ Ըսփարթա հասնելու ամենակարճ ճանապարհը սկսվում է Անթալիայից։


=== Քույր քաղաքներ ===
Ըսփարթայի քույր քաղաքներն են՝


== Ծանոթագրություններ ==


== Արտաքին հղումներ ==
100 օր պարոն Գոռոզության հետ

100 օր պարոն Գոռոզության հետ (կորեերեն՝ 내 사랑 싸가지), Հարավային Կորեայի ռոմանտիկ կինոկատակերգություն և մելոդրամա։ Պրեմիերան կայացել է 2004 թվականի հունվարի 16-ին։ Ֆիլմը որոշ առումներով նման է «Իմ ընկերուհին՝ կրկնուսույց է» ֆիլմին, որտեղ աղջիկը ստիպված մի տղայի հետ, որին նա տանել չէր կարողանում, ժամանակ էր անցկացնում։


== Սյուժե ==

Կան Խա Յոն (Խա Ջի Վոն) աշակերտուհին անհաջող օր ունեցավ, իրեն լքեց իր ընկերը և իր զայրույթի պատճառով ինքը Ան Խյոն Ջունոյի (Կիմ Ջե Վոն) հետ հայտնվում է արտառոց իրավիճակում։ Խա Յոնը հարվածեց դատարկ բանկային, որը կպավ Խյոն Չժուին, ինչի պատճառով էլ ինքը թանկարժեք ավտոմեքենայով բախվում է պատին։ Այն պատճառով, որ Խա Յոնը բավական գումար չուներ Խյոն Ջունը առաջարկում է 100 օր օգնել իրեն իրականացնել իր բոլոր ցանկությունները։
Կատակերգական ֆիլմը վերջին 30 րոպեն դառնում է մելոդրամա։


== Դերասանական կազմ ==
Կիմ Ջի Վոն — Ան Խյոն Ջուն
Խա Ջի Վոն — Կան Խա Յոն
Կիմ Տայ-հյոն — Են Յուն
Համ ՄԻն — Խեն Ջու
Կիմ Չանգ-վան — Կան Խա Են-ի հայր
Հոնգ Ջի-Յոնգ
Կիմ Ջի-յու
Կիմ Մին-կյոնգ
Լեե Յունգ-կյունգ — Կան Խա Են-ի մայր


== Քննադատություն ==
Rotten Tomatoes կայքի արձագանքներից երևում է, որ հանդիսատեսի 71%, տալով 5 միավորից 3,7 միավոր, ֆիլմին տվել է դրական բնորոշում։


== Ծանոթագրություններ ==


== Արտաքին հղումներ ==
ֆիլմի մասին LoveHKfilm.com սայթում
Ճայակ

Սովորական ճայ

Ճայ ճնճղուկազգիների կարգի՝ ագռավների ընտանիքին պատկանող թռչուն է։ Հայտնի է նաև անունով։ Հայաստանում ապրում է արևելյան ճայը, որը լայն տարածում ունի Արարատյան դաշտում և նախալեռնային գոտում։


== Արտաքին կառուցվածք ==
Միջինից մեծ, սև թռչուն է։ Ունի ուժեղ կտուց, որը կողքից սեղմված է, իսկ ռունգները ծածկված են կոշտ մազերով։ Ճայակի թևերը լայն են, ծայրերը՝ մատների նման չռված։


== Կենսակերպ ==
Ճայերը շրջում են մեծ խմբերով, հաճախ սերմնաքաղ ագռավների հետ։ Լինում են նաև քաղաքներում և այլ բնակավայրերում։
Ճայակները չեն չվում։


== Բնադրում ==
Բնադրում են ծառերի փչակներում, պատերի ճեղքերում, մանր գիշատիչների բներում, հողի փլվածքներում և այլուր։ Բները պատրաստում են փետուրներից, հին շորի լաթերից, հաճախ ծեփում գոմաղբով կամ ցեխով։ Ունեն կոպիտ, կանոնավոր ձև չունեցող բներ։ Բազմանում են վաղ գարնանը, դնում 3 - 8 ձու։


== Սննդառություն ==
Շատ օգտակար թռչուն է։ Հիմնականում կերակրվում է հողի մեջ ապրող շատ վնասակար միջատներով՝ արջուկներով, ճռիկներով, բվիկների թրթուրներով, լարաթրթուրներով։ Սնվում է նաև դաշտային այլ վնասատուներով, ներառյալ մկներով։
Ավստրիայի տնտեսություն

Ավստրիան հանդիսանում է Եվրոպայի ամենազարգացած երկրներից մեկը։ Մեկ շնչի հաշվով համախառն ներքին արդյունքի ցուցանիշներով համարվում է աշխարհի 14 ամենահարուստ երկրներից մեկը։ Երկրում զարգացած են տնտեսության գրեթե բոլոր ճյուղերը՝ սկսած զբոսաշրջությունից և վերջացրած աէրոտիեզերական տեխնոլոգիաներով։ Միայն զբոսաշրջային ոլորտում գրանցվում է տարեկան շուրջ 15 միլիոն այցելու։ Արդյունաբերության արտադրության հիմնական ճյուղերն են հանդիսանում մեքենաշինությունը (տրանսպորտային և գյուղատնտեսական), հաստոցաշինությունը և արդյունաբերական ոլորտի այլ ճյուղերի սարքավորումների արտադրությունը։ Արդյունաբերության հիմնական կենտրոններն են հանդիսանում Վիեննա, Գրաց, Լինց և Շտայր քաղաքները։
Սև և գունավոր մետաղագործության հիմնական կենտրոնը հարամվում է Ռանսհովենը։
Ավստրիայի թեթև արդյունաբերության առանցքային ճյուղերն են հանդիսանում տեքստիլ, կաշվեկոշկեղենի և կարի արտադրությունը։ Պակաս զարգացած չէ նաև անտառամշակումը, փայտամշակումը և ցելուլոզաթղթային արտադրությունը։
Երկրիրը մասնագիտանում է նաև էլեկտրատեխնիկական և էլեկտրոնային արդյունաբերության ոլորտներում։ Զարգանում է գիտելիքահենք տեխնոլոգիաներն ու արտադրությունը։
Ավստրիայում լավ է զարգացած նաև գյուղատնտեսությունը։ Երկրի ցանքատարածությունները զբաղեցնում են 4.1 միլիոն հա տարածք (մոտավորապես երկրի տարածքի կեսը)։ Գյուղատնտեսության հիմքը հանդիսանում է կաթնային անասնապահությունը։ Զարգացած են նաև խաղողագործությունը, պտղաբություծությունը և խոզաբուծությունը։
Որպես ցամաքային երկիր՝ Ավստրիան այլ երկրների հետ ապրանքաշրջանառությունը (արտահանում և ներկրում) իրականացնում է երկաթուղային ճանապարհներով։ Միջազգային նշանակություն ունեցող Դանուբ գետի միջոցով Ավստրիան ունի ելք դեպի ծով։ Երկրի հիմնական նավահանգիստներն են համարվում Վիեննա և Լինցը։
Արտահանման ոլորտում ավստրիական արտադրանք են հանդիսանում ծանր արդյունաբերության արտադրանքը, ինչպես նաև լայն սպառման ապրանքները (ամբողջ արտահանման 1/2 մասը), գրասենյակային ապրանքները, սննդամթերք։ 2009 թվականին Ավստրիայի արտահանումը կազմել է 129 միլիարդ դոլլար։
Երկիրը արտահանում է հասարակական սպառման ապրանքներ, որոնց արտահանման բաժինը ամբողջ արտահանման գրեթե կեսն է կազմում։ Արտահանվում է նաև պատրաստի արտադրանք։
Տնտեսության հիմնական բաժինը կազմում է ծառայությունների ոլորտը՝ 65.8 %, արդյունաբերությունը՝ 32.3 %, գյուղատնտեսությունը՝ 1.7 %:
2002 թվականին շրջանառության մեջ մտավ միասնական արժույթ՝ եվրոն։ Ավստրիան տնտեսական կապեր ունի աշխարհի ավելի քան 150 երկրների հետ։ Արտասահմանյան ընկերությունների ներգրավման համար ստեղծվեց «Austrian Business Agency» գործակալությունը, որը տրամադրում է երկրում տնտեսության վիճակի մասին տեղեկատվություն։


== Առևտուր ==
Ավստրիայի ապրանքաշրջանառության 2/3-ը (60.2 % արտահանում և 65.8 % ներկրում) բաժին է ընկնում Եվրոպական ՄիությԱՆ երկրներին։ Գերմանիան հանդիսանում է Ավստրիայի գլխավոր առևտրային գործընկերը, որին բաժին է ընկնում ամբողջ ապրանքաշրջանառության 36.1 %-ը։ Երկիրը տնտեսական ամուր կապեր է պահպանում Իտալիայի, Ֆրանսիայի, Շվեյցարիայի և Հունաստանի հետ։ Վերջին ժամանակներում ավստրիական առևտրում աճում է արևելաեվրոպական երկրների (առանց Անկախ Պետությունների Համագործակցության երկրների) բաժինը՝ արտահանման 17.5 % և ներմուծման 13.2 % ցուցանիշներով։
2009 թվականին Ավստրիայում գործազրկության մակարդակը կազմել է 4.7 %, իսկ ինֆլացիան՝ 0,4 %:


== Ծանոթագրություններ ==
Ռայգրասներ

Ռայգրասներ, բազմամյա և միամյա խոտաբույսեր։ Ավելի շատ մշակում են նրա երկու տեսակները, որոնք պատկանում են տարբեր բուսաբանական ցեղերի։


== Բարձր Ռայգրաս ==
Բարձր ռայգրասը (Arrenatherum elatius M. et K. կամ Avena elatior L.) առավելագույն բերքը տալիս է ցանքի երկրորդ տարում։ Վաղ ճմուտ առաջացնող բազմահար բույս է, մեկ վեգետացիայի ընթացքում հնձվում է 2-3 անգամ։


== Նկարագրություն ==

Բարձր Ռայգրասը բազմամյա է, տալիս է բարձր (1.0-1.8 մ) ցողուններ։ Ունի խիստ զարգացած արմատներ, որոնք տարածվում են հիմնականում վարելաշերտում։ Թուփը ցանցառ է և կանգուն։ Հուրանը ցանցառ է։ Հասկիկները ունեն 2-ական ծաղիկներ։ Բարձր ռայգրասը զգայուն է սառնամանիքների նկատմամբ, դիմանում է ժամանակավոր երաշտին:Պակաս խոնավասեր է, քան մարգագետնային շյուղախոտը։ Համեմատաբար շուտ է ծաղկում, ցողունները շատ շուտ կոպտանում են։ 100 կգ խոտը պարունակում է 46 կերային միավոր, 2.4 կգ մարսելի սպիտակուց։ Աճման տեմպը բավականին ուժեղ է, յուրաքանչյուր հնձից հետո շատ կարճ ժամանակամիջոցում տալիս է բարձր ցողուններ, սակայն ուժեղ տուժում է ժանգից։
Բարձր ռայգրասը ծածկոցի առաջացրած ստվերից երբեմն խիստ տուժում է։ Սերմարտադրականությունը բավական բարձր է, հեկտարից ստացվում է մինչև 9.0 ց բերք։ Հատիկները մեկ տարի մնալուց հետո զգալի չափով կորցնում են իրենց ծլունակությունը, չորրորդ տարում նրանց շատ քիչ տոկոսն է ծլում։ Հայաստանում թեքություններն ամրացնելու, արոտներն ու խոտհարքները բարելավելու գործում բարձր ռայգրասի նշանակությունը շատ մեծ է։ Այն որպես խառնուրդ կարող է մշակվել առվույտի և կորնգանի հետ։
Բարձր ռայգրասի 1000 հատիկի զանգվածը 3.2 գ է, դաշտային ծլունակությունը 50%-ից բարձր չէ, ցանքի նորման՝ 25-30 կգ/հա։ Հատիկները խոշոր են, ուստի ցանքը կատարվում է 2-2.5 սմ, իսկ չոր հողերում՝ մոտավորապես 2.5-3.0 սմ խորությամբ։
Աշնանը ցանելու դեպքում բարձր ռայգրասից անհամեմատ ավելի շատ բերք է ստացվում։
Աշնանացանը որպես ծածկոց ցանելուց հետո նույն օրը պետք է ցանել բարձր ռայգրասը, իսկ հաջորդ գարնանը՝ կորնգանը, կամ առվույտը։
Բերքահավաքը խոտի համար պետք է կատարել նախքան ծաղկելը։ Ուշացնելու դեպքում ցողունները ոչ միայն կոպտանում են, այլև դառնավուն համ են ունենում։
Բարձր ռայգրասի հատիկները շատ շուտ են թափվում։ Հատիկի բերքահավաքը պետք է կատարել կոմբայնով՝ մոմային հասունացման վերջում։


== Բազմահար ռայգրաս ==
Բազմահար ռայգրասը(Lolim multiflorum Lam.) տաք շրջանների, ջրովի հողերի մշակաբույս է։ Մեկ վեգետացիայի ընթացքում կարող է հնձվել մինչև վեց անգամ։ Բերքատվությունը բարձր է, լավ մշակելու դեպքում հեկտարից կարելի է ստանալ 150-160 ց չոր խոտ։ Խասը ցանքերում լավագույն բաղադրամաս է առվույտի համար։
Բազմահար ռայգրասի ցանքը կարելի է կատարել գարնանը ծածկոցի տակ։ Որպես ծածկոցային մշակաբույս կարելի է վերցնել ցորենը կամ գարին։ Ցանքի նորման մաքուր ցանքի դեպքում հավասար է 40-45 կգ/հա, առվույտի հետ ցանելիս՝ 15-18 կգ/հա։ Խառը ցանքի դեպքում նախ հանում են ցորենը կամ գարին 5-6 սմ խորությամբ, ապա գարնանը ցանում են առվույտը և բազմահար ռայգրասը 1-2 սմ խորությամբ։ Խոտի համար հնձում են հուրաններ տալու շրջանում նախքան ծաղկելը։


== Ծանոթագրություններ ==
Ֆլամանդական ասացվածքներ (կտավ)

Ֆլամանդական ասացվածքներ (հոլ.՝ Nederlandse Spreekwoorden) կամ Աշխարհը գլխիվայր (հոլ.՝ The Topsy-Turvy World), ֆլամանդացի գեղանկարիչ Պիտեր Բրեյգել Ավագի կտավը` ստեղծված 1559 թվականին։ Նկարը ներկայացնում է ֆլամանդական ասացվածքներն իրենց ուղղակի նշանակությամբ։
Նկարը, որ պահվում է Բեռլինի պատկերասրահում, լի է խորհրդանիշերով, որոնք վերաբերում են հոլանդական ասացվածքներին ու ասույթներին։ Նրանցից ոչ բոլորն են վերծանվել ժամանակակից հետազոտողների կողմից, քանի որ որոշ արտահայտություններ, ժամանակի ընթացքում դադարելով գործածվելուց, մոռացվել են։ Բրեյգելի հետ գրեթե միաժամանակ իր «Գարգանտյուա և Պանտագրյուել» վեպում ասացվածքներ է ներկայացրել ֆրանսիացի գրող Ֆրանսուա Ռաբլեն։
Իր կտավում գեղարվեստական մեծ ուժով Բրեյգելը ներկայացնում է մարդկային թուլություններն ու թերությունները։ Նրա որդին` Պիտեր Բրեյգել Կրտսերը, հոր աշխատանքի մոտ 20 կրկնօրինակ է արել, որոնցից ոչ բոլորն են անփոփոխ ներկայացնում բնօրինակը. դրանք իրարից տարբերվում են որոշ դետալներով։
Բրեյգելի 45 նկարներից 30-ը ներկայացնում են բնությունը, գյուղն ու նրա բնակիչներին։ «Բարեկենդանի ու պասի պայքարը» կտավում (1559) ներկայացված է ժողովրդական տոնախմբությունը ֆլամանդական քաղաքի փողոցներում։ Դիմակավորված անձինք, մուրացկանները, առևտրականները, երաժիշտները, խաղացողները, հարբածները, եկեղեցականները, հանդիսատեսները, որոնք պատկերված են նկարում, շուրջպար են բռնել, խաղում են, պարում։ Հենց այդ ոգով է արված ոչ պակաս հայտնի «Ֆլամանդական ասացվածքներ» նկարը (1559)։


== Նկարագրություն ==
Կտավում ներկայացված են մոտ 100 հայտնի ասացվածքներ, չնայած, հնարավոր է, որ Բրեյգելն իրականում ավելի շատ ասացվածքներ է պատկերել, քան մինչ օրս բացահայտվածները։ Որոշ ասացվածքներ լայն տարածում ունեն նաև ներկայումս, իսկ որոշ ասացվածքներ էլ աստիճանաբար կորցնում են իրենց նշանակությունը։


== Ծանոթագրություններ ==


== Աղբյուրներ ==
Rainer Hagen (2000)։  Rose-Marie Hagen, ed.։ Bruegel: The Complete Paintings։ Taschen։ էջ 96։ ISBN 3-8228-5991-5 
Patrick De Rynck (1963)։ How to Read a Painting: Lessons from the Old Masters։ New York: Abrams։ էջ 379։ ISBN 0-8109-5576-8 
«The Netherlandish Proverbs by Pieter Brueghel the Younger»։ Fleming Museum, University of Vermont։ 2004։ Արխիվացված օրիգինալից 2012-05-16-ին։ Վերցված է մայիսի 18, 2007 
The Netherlandish Proverbs: An International Symposium on the Pieter Brueg(h)els, ed. by Wolfgang Mieder. University of Vermont. 2004.
Եվարիստոս (Հռոմի պապ)

Եվարիստոսը (լատ.՝ Euaristus, 1-ին դար, Անտիոք, Հռոմեական կայսրություն - 105, Հռոմ, Հռոմեական կայսրություն), հինգերորդ Հռոմի պապն է։


== Կենսագրություն ==
Իր ծննդավայրի կամ ազգության մասին ոչ մի հստակ տեղեկություն չկա։ Ըստ մի վարկածի նա Անտիոքի հույն է, իսկ ըստ մյուս վարկածի նա ծնվել է Պաղեստինում։ Հավանաբար ծնվել է 44 թ-ին։ Հաջորդել է Կղեմես I-ին, որը մահացել է մ.թ. I հարյուրամյակի վերջում։
«… Կղեմեսին հաջորդում է Եվարիստոսը», գրում է սուրբ Հիրենեոսը, իսկ Եվարիստոսը ավելացնում է, որ նրա պոնտիֆիկատը շարունակվեց 8 տարի, վերագրելով իր վերելքը Հռոմեական Աթոռին՝ կայսր Տրայանոսի կառավարության ժամանակ, սակայն համաձայն ներկայիս ընդունված ժամանակագրության, նրա պոնտիֆիկատի սկիզբը համընկնում է կայսր Ներվայի կառավարման հետ (96-98 թթ.)։
Liber Pontificalis տեղեկացնում է, որ Եվարիստոսը ծագումով հույն էր, և նա առաջինն է բաժանել է Հռոմը ծխական համայնքների։ Սուրբ պապի հիշատակը հռոմեական օրացույցի համաձայն նշվում է հոկտեմբերի 26-ին։ Իրականում համեմատաբար հավաստի տեղեկությունները Հռոմի պապաերի մասին (մինչև V դար՝ եպիսկոպոսներ) առկա են միայն III դարում, այն էլ՝ խնդիրներով։ Համարվում է, որ Եվարիստոսը մահացել է տանջամահ լինելով, բայց այս փաստը չի ապացուցվել։
Նրան հաջորդել է Ալեքսանդր I: 


== Ծանոթագրություններ ==


== Արտաքին հղումներ ==
http://www.hrono.ru/biograf/bio_e/evarist.html
Pope St. Alexander I (Catholic Encyclopedia) (անգլ.)
Հաննան ու նրա քույրերը

«Հաննան ու նրա քույրերը» (անգլ.՝ Hannah and Her Sisters), կինոռեժիսոր Վուդի Ալլենի ֆիլմը, որը էկրաններին է հայտնվել 1986 թվականին։ Ֆիլմն արժանացել է մի շարք հեղինակավոր մրցանակների այդ թվում Օսկար երեք տարբեր անվանակարգերում։


== Դիպաշարը ==
Ֆիլմի գլխավոր դերերում երեք քույրեր են՝ Հաննան, Լին ու Հոլլին։ Հաննան հայտնի դերասանուհի է, օրինակելի մայր ու կին, հիանալի քույր, խելացի, զարգացած ու գեղեցիկ կին։ Լին տարեց, մարդատյաց նկարիչ Ֆրեդերիկի սիրուհին է։ Հոլլին երազում է դերասանուհի դառնալ, բայց մինչ այդ գումար է վաստակում խոհարարությամբ։
Քույրերի հանգիստ կյանքը խանգարվում է, երբ Հոլլիի ամուսինը հանկարծ խոստովանում է ինքն իրեն, որ սիրահարված է Լիին։ Նա երկար ժամանակ չէր ասում այդ մասին ոչ մեկի, բայց այն բանից հետո, երբ Լին հանուն իրեն լքում է իր տարեց սիրեկանին, Էլիոթը հասկանում է, որ չի կարող հենց այնպես լքել իր ամեն ինչում կատարյալ կնոջը։ Հաննայի նախկին ամուսինը՝ մելանխոլիկ հեռուստապրոդյուսեր, իպոհոնդրիկ Միկին, որոշում է արմատապես փոխել իր կյանքն այն բանից հետո, երբ սկսում է կասկածել, որ իր մոտ ծանր հիվանդության սինդրոմներ կան։


== Դերերում ==


== Մրցանակներ ու անվանակարգեր ==
1986՝ ԱՄՆ կինոքննադատների ազգային խորհրդի երկու մրցանակ լավագույն ռեժիսուրայի (Վուդի Ալլեն) և երկրորդ պլանի լավագույն դերասանուհու (Դայան Ուիսթ) համար, առաջադրում՝ լավագույն ֆիլմի համար։
1987՝ երեք Օսկար կինոմրցանակ. լավագույն օրիգինալ սցենար (Վուդի Ալլեն), երկրորդ պլանի լավագույն դերասան (Մայքլ Քեյն), երկրորդ պլանի լավագույն դերասանուհի (Դայան Ուիսթ)։ Բացի այդ ֆիլմը ներկայացված էր չորս անվանակարգերում. լավագույն ֆիլմ  (Ռոբերտ Գրինհեթ), լավագույն ռեժիսոր  (Վուդի Ալլեն), լավագույն մոնտաժ (Սյուզան Մորս), նկարիչների ու դեկորատորների լավագույն աշխատանք (Ստյուարտ Վյուրտցել, Քերոլ Ջոֆե)։
1987՝ երկու BAFTA մրցանակ լավագուjն  ռեժիսուրայի ու լավագույն օրիգինալ սցենարի համար (երկուսն էլ Վուդի Ալլեն),նաև վեց անվանակարգ.  լավագույն ֆիլմ (Ռոբերտ Գրինհեթ, Վուդի Ալլեն), լավագույն դերասան (Վուդի Ալեն և Մայքլ Քեյն), լավագույն դերասանուհի (Միա Ֆերոու), երկրորդ պլանի լավագույն դերասանուհի (Բարբարա Հերշի), լավագույն մոնտաժ (Սյուզան Մորս)։
1987՝ «Ոսկե գլոբուս» կինոմրցանակ. լավագույն կատակերգական ֆիլմ կամ մյուզիքլ, չորս անվանակարգ. լավագույն ռեժիսոր (Վուդի Ալլեն), լավագույն սցենար (Վուդի Ալլեն), երկրորդ պլանի լավագույն դերանաս (Մայքլ Քեյն), երկրորդ պլանի լավագույն դերասանուհի (Դայան Ուիսթ)։
1987՝ «Բոդիլ» կինոմրցանակ լավագույն ոչ եվրոպական ֆիլմի համար (Վուդի Ալլեն)։
1987՝ «Դեյվիդ դի Դոնաթելլոյի» կինոմրցանակ լավագույն արտասահմանյան սցենարի համար  (Վուդի Ալլեն), նաև մեկ նոմինացիա լավագույն արտասահմանյան դերասանի համար (Մայքլ Քեյն)։
1987՝ ԱՄՆ սցենարիստների գիլդիայի մրցանակ լավագույն օրիգինալ սցենարի համար (Վուդի Ալլեն)։
1987՝ ԱՄՆ կինոռեժիսորների գիլդիայի մրցանակի անվանակարգ լավագույն ռեժիսուրայի համար (Վուդի Ալլեն)։
1988՝ ճապխոնական կինոակադեմիայի կինոմրցանակի անվանակարգ լավագույն օտարալեզու ֆիլմի համար։


== Ծանոթագրություններ ==


== Արտաքին հղումներ ==
«Հաննան ու նրա քույրերը» metacritic.com կայքում 
«Հաննան ու նրա քույրերը» rogerebert.com կայքում
«Հաննան ու նրա քույրերը» theguardian.com կայքում  
«Հաննան ու նրա քույրերը» kinopoisk.ru կայքում
(1408) Տրուսանդա

(1408) Տրուսանդա (անգլ.՝ Trusanda), աստերոիդ աստերոիդների հիմնական գոտում։ Հայտնաբերվել է 1936 թվականի նոյեմբերի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,108625 ա. մ., առավելագույնը մոտենում է 2,8288 ա. մ. հեռավորության վրա և հեռանում 3,3885 ա. մ.։ Արեգակի շուրջ մեկ ամբողջական պտույտ է կատարում 2001,94 երկրային օրվա ընթացքում, իր ուղեծրով շարժվելով միջինում 0,179826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1408) Տրուսանդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(851) Ցեյսիա

(851) Ցեյսիա (անգլ.՝ Zeissia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 2-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,228437 ա. մ., առավելագույնը մոտենում է 2,029 ա. մ. հեռավորության վրա և հեռանում 2,4278 ա. մ.։ Արեգակի շուրջ մեկ ամբողջական պտույտ է կատարում 1215,06 երկրային օրվա ընթացքում, իր ուղեծրով շարժվելով միջինում 0,296281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։
Ցեյսիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(851) Ցեյսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էստուլա

Էստուլա (ռուս.՝ Эстула), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չույա գետի ձախ ափով՝ 58 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը -  13010100312115100005773
Հիդրոլոգիական ուսումնասիրությունների կոդը - 115100577
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նագարի գիր

Նագարի գիր, հնդկական վանկագիր, որն առաջացել է մոտավորապես 7-րդ դարում հին հնդկական բրահմի այբուբենից՝ որպես գուպտա գրի արևելյան տարբերակ (արևելյանը շարադա գիրն էր) և նշանակում է քաղաքային գիր։ Այս գիրը հիմք է հանդիսացել մի շարք (նանդինագարի, արևելյան նագարի) մինչ այժմ Հնդկաստանում ամենից շատ օգտագործվող դեվանագարի այբուբենի համար։


== Ծանոթագրություններ ==
Ալավերդիքենդ

Անվան այլ կիրառումների համար տե՛ս՝ Ալավերդի (այլ կիրառումներ)Ալավերդիքենդ, գյուղ, Երևանի նահանգի Նոր Բայազետի գավառում։ 1986 թ.-ի դրությամբ Նոր Կոռչլու անվան տակ գտնվում էր Հրազդանի շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Գալուստ Արխանյան

Գալուստ Արխանյան, Հաջի Բեկ (1870, Փոքր Արմտան - 1905, Երզնկա, Էրզրումի վիլայեթ, Օսմանյան կայսրություն), ազգային-ազատագրական շարժման գործիչ, ֆիդայի, Հնչակյան կուսակցության անդամ։


== Կենսագրություն ==
Հաճախել է ծննդավայրի դպրոցը։ Աշխատել է Կ. Պոլսում, որտեղ ծանոթացել է հնչակյան գործիչների հետ և ընդգրկվել հեղափոխական շարժման մեջ։ 1890 թվականին մասնակցել է Գում Գափուի ցույցին։ Իր միջոցներով զենք է գնել և փոխադրել Արմտան։ 1891 թվականին կազմակերպել է ֆիդայիների խումբ, որը հիմնականում գործել է Արմտանի շրջանում։ 1892 թվականին զինված բախումներ է ունեցել Դերսիմի և Օվաճըկի քրդերի հետ, որոնք հաղթական ելք են ունեցել։ Թշնամու դեմ մղած մարտերում վիրավորվել է։ Գործակցել է Դերսիմի Քեռիի (Շիշմանյան Ռուբեն) հետ։ Իր մղած բազմաթիվ կռիվներով կարողացել է սանձել հայ գյուղացիությանը կեղեքող քուրդ ավազակախմբերը։ Արժանացել է «Մնձուրի առյուծ» անվանմանը։ 1893 թվականի սեպտեմբերին Արխանյանի խումբը պաշարվել է Փոքր Արմտանի մեջ։ Թուրքական կանոնավոր զորքի հետ մարտը տևել է երեք օր, հայդուկների մեծ մասը նահատակվել է և վիրավորվել, վերջացել է զինամթերքը, Արխանյանը ստիպված հանձնվել է, տեղափոխվել է Երզնկայի բանտ։ Դատավարությունը տևել է մեկ տարի։ Արխանյանը 12 տարի մնացել է բանտում, 2 անգամ փախուստի անհաջող փորձ է արել։ Մահացել է բանտում տարափոխիկ հիվանդությունից։
Արխանյանի անունը մեծ ժողովրդականություն է վայելել։ Նրա քաջագործություններին նվիրված են բազմաթիվ երգեր և բանաստեղծություններ։ Վրթանես Փափազյանը Արխանյանի կերպարը մարմնավորել է «Հաջի բեկ» վիպակում։


== Ծանոթագրություններ ==
Իրինա Աբենդրոտ

Իրինա Աբենդրատ (հուլիսի 14, 1872(1872-07-14), Լվով, Ցիսլեյտանիա, Ավստրո-Հունգարիա - սեպտեմբերի 1, 1932(1932-09-01), Վայդլինգ, Կլոստերնեոբուրգ, Wien-Umgebung District, Ստորին Ավստրիա, Ավստրիա), ավստրիացի օպերայի երգչուհի, երաժշտական ուսուցիչ։


== Կենսագրություն ==
Ծնվել է Սելեզիից գաղթած ընտանիքում։ Արդեն 8 տարեկան հասակում տարբերվում էր հազվագյուտ երաժշտական ձայնով։ Երգել սովորել է Վիեննայում՝ Աուրելի Եգեր-Վիլչեկի մոտ։ Հետո զբաղվել է վոկալով Միլանում (Իտալիա)` Ֆրանչեսկո Լամպերտիի և Կլեոֆոնտե Կամպանինի մոտ։ 1888 թվականին կատարեց իր դեբյուտը Կարլսբադում համերգ կատարելով։
1889 թվականին 17-ամյա երգչուհին հաջողությամբ դեբյուտ կատարեց օպերայի ասպարեզում։ 1889 թվականին ստացավ հրավեր Մյունխենից և Ռիգայից։ Դրանից հետո նա նորից վերադարձավ Վիեննա, որտեղ նա մնաց 1894-1899 թվականներին։ Օպերայի ռեժիսոր Գուստավ Մելերի հետ հակասությունից հետո 1899 թվականին թողեց Վիեննան և մեկնեց Վիեննայի թագավորական օպերայի թատրոն՝ Դրեզդենում։
1899 թվականից 1908 թվականներին Իրինա Աբենդրոտը եղել է Դրեզդենի արքայական օպերայի երգչուհի։ Շատ է գնահատել Ջակոմո Պուչչինիի արվեստը։


== Ծանոթագրություններ ==


== Գրականություն ==
Adam Mrygoń: Abendroth Irene Encyklopedia Muzyczna PWM. Część biograficzna t. I, Polskie Wydawnictwo Muzyczne, Kraków 1979 ISBN 83-224-0113-2
Thomas Thaller: Irene Abendroth. Ein Fragment ihrer Künstlerlaufbahn. Mit 56 Photographien der Künstlerin. E. Pierson, Dresden 1904
Bruno Volger (Hrsg. u. Red.): Sachsens Gelehrte, Künstler und Schriftsteller in Wort und Bild nebst einem Anhang: «Nichtsachsen». Gohlis Verlagsbuchhandlung, Leipzig 1907/08
Hans Schnoor: Dresden — 400 Jahre deutsche Musikkultur. Zum Jubiläum der Staatskapelle und zur Geschichte d. Dresdner Oper. (Hrsg. Erhard Bunkowsky). Dresdener Verlagsgesellschaft, Dresden 1948
Felix Czeike: Historisches Lexikon Wien, Band 1. Verlag Kremayr & Scheriau, Wien 1992, S. 4, ISBN 3-218-00543-4.
Österreichisches Biographisches Lexikon 1815—1950. Band 1 (Lfg. 1) Wien 1993, ISBN 3-7001-1327-7
Տրիլիոն

Տրիլիոն (ֆրանս․ trillion), հազար միլիարդ, միավորով և 12 զրոներով պատկերվող բնական թիվ, այսինքն՝ 1012 (1 000 000 000 000)։ Որոշ երկրներում տրիլիոն են անվանում 1018 (1000000000000000000) թիվը։
Տասեևսկի շրջան (Կրասնոյարսկի երկրամաս)

Տասեևսկի շրջան (ռուս.՝ Тасеевский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Տասեևո։


== Աշխարհագրություն ==
Շրջանի տարածքի մակերեսը կազմում է 9923 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13395 մարդ։ Բնակչության խտությունը կազմում էր 1,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (282201-282300)

Աստերոիդների ցանկ (282101-282200)  • Աստերոիդների ցանկ  • Աստերոիդների ցանկ (282301-282400)
 Աստերոիդների ցանկ (282101-282200)  • Աստերոիդների ցանկ  • Աստերոիդների ցանկ (282301-282400)
Մոնրովիա

Մոնրովիա (անգլ.՝ Monrovia), Լիբերիայի մայրաքաղաք։ Գտնվում է Մոնտսերադո երկրամասի տարածքում, նավահանգիստ է Ատլանտյան օվկիանոսի ափին, գտնվում է Սենթ Պաուլ գետաբերանի արհեստական ծովախորշում։ Բնակչությունը՝ 1 021 762 մարդ (2008):


== Պատմություն ==
Մոնրովիայի մասին առաջին հիշատակումները թվագրվում են XVI դարի 60-ական թվականներին։ Այդ տարիներին պորտուգալացի նավաստիները տվյալ տարածքում արդեն գոյություն ունեցող բնակավայրն անվանել են Մեզուրադու նավահանգիստ։ 1821 թվականին անկախ գաղութ ստեղծելու նպատակով, ԱՄՆ-ից Աֆրիկա են գալիս ստրկությունից ազատված սևամորթները, որոնք էլ դառնում են այդ տարածքի առաջին ամերիկյան վերաբնակները։ Նրանք իջել են Շերբրո կղզու ափին, որն այսօր պատկանում է Սիերա Լեոնե պետությանը։ Տեղաբնիկները հյուրասիրությամբ աչքի չէին ընկնում և բազմաթիվ վերաբնակներ զոհվել են աբորիգենների հետ կատաղի մարտերի ժամանակ։ 1822 թվականին կենդանի մնացած ամերիկացիները փրկվել են իրենց հայրենակիցների կողմից, ովքեր նույնպես եկել էին Աֆրիկա, և տեղափոխվել Մեզուրադու նավահանգիստ, որտեղ էլ նրանց կողմից հիմնադրվել է Քրիստոպոլիս բնակավայրը։ 1824 թվականին անվանափոխվել է Մոնրովիա ամերիկյան նախագահ Ջեյմս Մոնրոյի պատվին։


== Կառավարություն ==
XIX դարի երկրորդ կեսից քաղաքը ղեկավարել են.

Վ.Ֆ. Նելսոն, 1870-ական թվականներ
Ս.Տ.Օ. Քինգ, 1880-ական թվականներ
Հ.Ա. Ուիլյամս, 1890-ական թվականներ
Գաբրիել Մ. Ջոնսոն, 1920-ական թվականներ
Նեյթոն Ս. Ռոս, 1956-1969 թվականներ
Էլլեն Ա. Սենդիմենի, 1970-ական թվականներ (առաջին կին-քաղաքապետ)
Օֆելիա Հոֆ Սեյթումե, 2001-2009 թվականներ
Սթեյսի Ռանդալ, 2010-2011 թվականներ։


== Կլիմա ==
Համաձայն Կյոպենի կլիմայի դասակարգման, Մոնրովիան գտնվում է արևադարձային մուսոնային կլիմայական գոտում։ Տարվա ընթացքում տվյալ տարածքում թափվում են բավականին մեծ թվով տեղումներ (տարեկան մոտ 5 140 մմ)։ Կլիման բնորոշվում է և՛ խոնավ, և՛ չոր սեզոնների առկայությամբ։ Սակայն նույնիսկ չոր սեզոնին դիտվում են տեղումներ։ Օդի ջերմաստիճանը կայուն է մնում ամբողջ տարվա ընթացքում և տատանվում է 26 °C-ի սահմաններում։


== Տնտեսություն ==
Քաղաքում գործում են երկու միջազգային օդանավակայաններ։ Մոնրովիան միակ անմաքս նավահանգիստն է Արևմտյան Աֆրիկայում։ Քաղաքը զգալի եկամուտ ստանում է հարևան երկրներ ապրանքներ տեղափոխելուց։ Բեռնաշրջանառությունը տարեկան կազմում է մոտ 12 միլիոն տոննա։ Զարգացած է սննդային, նավթաքիմիական, դեղագործական, ցեմենտային ոլորտները, ձկնորսությունը։


== Քույր-քաղաքներ ==
 Թայբեյ, Թայվան
 Դեյթոն, Օհայո նահանգ, ԱՄՆ
 Նյուարկ, Նյու Ջերսի նահանգ, ԱՄՆ


== Ծանոթագրություններ ==
Կարակալա (Արդահանի գավառ)

Անվան այլ կիրառումների համար տե՛ս՝ Կարակալա (այլ կիրառումներ)Կարակալա, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըր լճից հարավ, Կուր գետի աջակողմյան վտակներից մեկի ափին։


== Բնակչություն ==
1907 թվականին ուներ 168 կարափափախ թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Բլագոդատնոե (գյուղ, Լոզովայայի շրջան)

Անվան այլ կիրառումների համար տե՛ս՝ ԲլագոդատնոեԲլագոդատնոե (ուկրաիներեն՝ Благодатне), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Յանկով Ռոգ, Յանկովկա։ Հիմնադրվել է 1824 թվականին։
2001 թվականի տվյալներով Բլագոդատնոե գյուղում բնակվում էր 36 մարդ։ Բնակավայրը զբաղեցնում է 0,111 կմ² տարածք։ Բնակչության խտությունը կազմում էր 324,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրեդֆորդի եղանակ

Բրեդֆորդի եղանակ, լուծույթում սպիտակուցների քանակական որոշման կալորիմետրիկ եղանակ։ Առաջարկվել է բիոքիմիկոս Մերիոն Բրեդֆորդի կողմից 1976 թվականին։ Մերիոն Բրեդֆորդի հոդվածը Anal Biochem հանդեսում համարվում է աշխարհի ամենահղված հոդվածներից մեկը։


== Էությունը ==
Այս եղանակը հիմնված է կումասսի ներկանյութի փոխազդեցության վրա (Coomassie Brilliant Blue G-250) արգինինի ու հիդրոֆոբ ամինաթթվային մնացորդների հետ։ Ստացված միացությունը ունենում է կապույտ երանգավորում։ Դա վկայում է սպիտակուցի առկայության մասին։


== Սպիտակուցների հայտնաբերման այլ մեթոդներ ==
Բյուրետի եղանակ
Միկրոբյուրետային եղանակ
Լոուրիի եղանակ


== Ծանոթագրություններ ==


== Արտաքին հղումներ ==
Բրեդֆորդի եղանակ
Սոոնլեպա

Սոոնլեպա (էստ․՝ Soonlepa), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջրամբար (այլ կիրառումներ)

Ջրամբար եզրը կարող է վերաբերել՝

Ջրամբար, արհեստականորեն ստեղծված ջրածավալ, ծառայում է ժողովրդական տնտեսության կարիքների համար օգտագործվող ջուրը կուտակելու և պահելու համար։
Ջրամբար (գյուղ), գյուղ ՀՀ Արագածոտնի մարզում։
Չերտոմլիկ

Չերտոմլիկ (ուկրաիներեն՝ Чортомлик), քաղաքատիպ ավան Ուկրաինայի Դնեպրոպետրովսկի մարզի Օրջոնիկիձեի քաղաքային խորհուրդում։ Բնակավայրը նախկինում նաև անվանվել է Օսոկորովկա։ Հիմնադրվել է 1904 թվականին։
2001 թվականի տվյալներով Չերտոմլիկ քաղաքատիպ ավանում բնակվում էր 1 324 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռաբուլայի ավետարան

«Ռաբուլայի ավետարան», 7-րդ դարի պատկերազարդված սիրիական ձեռագիր՝ գրված սիրիերեն լեզվով։ Արևելաքրիստոնեական ձեռագրերի մեջ «Ռաբուլայի ավետարան»-ը վաղագույներից և լավագույն պահպանվածներից մեկն է։ Ավետարանից են մեզ հասել Համբարձման, Հոգեգալստյան, Լոնգին հարյուրապետի մասնակցությամբ Խաչելության և Մուտքը Երուսաղեմ տեսարանների վաղագույն օրինակները։


== Պատմություն ==
 
Համաձայն ձեռագրում պահպանված թվագրման՝ այն ստեղծվել է 586 թվականին՝ Զագբայի սբ․ Հովհաննեսի վանքում (սիր. ܒܝܬ ܙܓܒܐ, Bēṯ Zaḡbā)։ Թեև առկա է գրչի՝ Ռավվուլայի (սիր. ܪܒܘܠܐ, Rabbulā) ստորագրությունը, նրա մասին այլևս ոչինչ հայտնի չէ։ 
Մինչև 11-րդ դարը հայտնի չէ, թե ինչ է տեղի ունեցել ձեռագրի հետ։ 11-րդ դարում այն հայտնվում է Մայպուկում, իսկ 13-14-րդ դդ․՝ Կանուբինում։ 15-րդ դարի վերջում և 16-րդ դարի սկզբում ձեռագիրը մարոնիական հոգևորականի կողմից ուղարկվում է Լաուրենցիանայի գրադարան, որտեղ էլ գտնվում է մինչ այժմ։


== Մանրանկարներ ==
Ավետարանի մանրանկարներն առանձնանում են վառ գույներով, դինամիզմով, արտահայտչականությամբ և դրամատիզմով։ Ծաղկողը մեծ ազդեցություն է կրել հելլենական գեղանկարչությունից, սակայն դրա հետ մեկտեղ նրան խորթ չեն նաև պարսկական զարդերը։
Ավետարանական տեսարանները պատկերված են զիգզագավոր, շեղագիծ և այլ տիպի շրջանակների մեջ։


== Ծանոթագրություններ ==


== Արտաքին հղումներ ==
Ռաբուլայի ավետարանի մանրանկարները